Puutiaisaivotulehduksen riskialueen asukkaille on avattu rokotusaikoja varattavaksi Sammonlahden hyvinvointiasemalle 27.3. ja 28.3.

Kansallisessa rokotusohjelmassa puutiaisaivotulehdusrokotukset eli TBE-rokotukset ovat maksuttomia riskialueilla.

Etelä-Karjalassa maksutta rokotettava riskialue kattaa Kuusimäki-Lavolan (53810) postinumeroalueen sekä Sammonlahden alueen alle listattujen katujen mukaan.

Rokotettava alue kattaa seuraavat kadut Sammonlahdessa:

Alue, jolla asuvat yli 3-vuotiaat ovat oikeutettuja maksuttomaan rokotukseen, kattaa koko postinumeroalueen 53810 sekä seuraavat kadut: ​

Orkoniitynkatu, Liesharjunkatu, Rantaniitynkatu, Lähteennotkonkatu, Kettukivenkatu, Rantahaankatu, Sammonniitynkatu, Metsämäenkatu, Karhumäenkatu, Myllypellonkatu, Kotisuonkatu, Rapamäenkatu, Multamäenkatu, Torpanpellonkatu, Peltomaankatu, Pellonmäenraitti, Ruskonlahdenkatu, Notkopellonraitti, Pirkonlähteenkatu, Hietakallionkatu, Kiviniemenraitti, Suurlähteenraitti, Kalliopellonkatu, Hopeamäenraitti, Saunakivenkatu, Miilukatu.​

TBE- eli puutiaisaivotulehdusrokotukset ajanvarauksella Sammonlahden hyvinvointiasemalla seuraavina päivinä:

torstaina 27.3.2025

perjantaina 28.3.2025

Tartuntataudeista vastaava lääkäri Sami Raasakka hyvinvointialueelta kertoo:

Toivomme, että asiakkaat varaisivat nyt avatuille päiville 27.3. ja 28.3. ajan TBE-rokotussarjan ensimmäistä rokotusta varten. Puutiaisaivotulehdusrokotukseen kuuluu kolme rokotuskertaa. Toinen rokote on suositeltavaa antaa noin kuukauden kuluttua ensimmäisestä, ja tätä ajatellen avaamme torstain 24.4. ja perjantain 25.4. myös ajanvaraukselle.

Sami Raasakka

Mikäli mainitut päivämäärät eivät sovi, voi puutiaisaivotulehdusrokotuksen hakea sairaanhoitajan ajanvarauksettomalta vastaanotolta (walk-in), joka Sammonlahden hyvinvointiasemalla on arkisin kello 9.00–11.00.

TBE- eli puutiaisaivotulehdusrokotusten ajanvaraus

Ajanvaraukset rokotuksiin tehdään ensisijaisesti Oma Ekhvasta, jonne kirjaudutaan www.ekhva.fi verkkosivuilta. Kirjaudu Oma Ekhvaan > Ajanvaraus > Siirry ajanvaraukseen > Hyvinvointiasemien vastaanotot > TBE- eli puutiaisaivotulehdusrokotus (riskialueet) > Siirry varaamaan aika.

Vaihtoehtoisesti asiakas voi soittaa hyvinvointiasemien palvelunumeroon puh. 05 352 7260 arkipäivinä kello 7-20 tai asioida hyvinvointiasemalla. Jokaiselle rokotettavalle varataan oma aika.

Perusrokotussarjaan kuuluu kolme rokotusta. Myös henkilö, jonka perussarja on kesken, saa täydennysrokotukset ilmaiseksi osana rokotusohjelmaa. Toinen annos annetaan 1–3 kuukautta ensimmäisen jälkeen. Kolmas annos annetaan 9–12 kuukauden kuluttua toisesta annoksesta. Näiden jälkeen tarvittaessa annettavat tehosteannokset eivät kuulu rokotusohjelmaan.

Ohje omakustanteisen TBE-rokotteen hankkimiseen

Myös muualla Lappeenrannassa ja Taipalsaarella esiintyy puutiaisaivokuumetta, joten omakustanteista rokotusta suositellaan kaikille näillä alueilla luonnossa ja viheralueilla oleskeleville ja runsaasti liikkuville. Ulkopaikkakuntalaisten rokotus tapahtuu omalla kotipaikkakunnalla tai Ekhvalla rokotusta varten tarvitaan maksusitoumus kotikunnasta.

Omakustanteiset TBE-rokotteet hankitaan apteekista. Tarvittavaa reseptiä varten voi tehdä pyynnön ensisijaisesti Oma Ekhvan kautta (Aloita asiointi > Tilaukset > Rokotereseptipyyntö) tai puhelimitse puh. 05 352 7260.

Asiakas näkee Kanta-palvelussa, kun resepti on valmis ja rokotteen voi hakea apteekista. Asiakas voi varata rokotusajan jollekin Etelä-Karjalan hyvinvointiasemalle, viikon päähän rokotereseptipyynnöstä. Ajanvaraukset rokotuksiin tehdään ensisijaisesti Oma Ekhvasta, jossa palveluksi valitaan rokotusaika. Vaihtoehtoisesti ajan rokotukseen voi varata puhelimitse puh. 05 352 7260.

Mikä puutiaisaivokuume?

Puutiaisaivokuume on viruksen aiheuttama keskushermoston tulehdustauti. Virus tarttuu tautia kantavan punkin puremasta. Tauti voi aiheuttaa pitkäaikaistakin sairastavuutta ja johtaa jopa pysyvään vammautumiseen. Infektio on harvinainen lapsilla, eikä käytännössä pikkulapsilla johda vaikeaan tautiin.​

Puutiaisaivokuumetta esiintyy eri puolilla Suomea, mutta riskialueet ovat usein hyvin rajattuja. Lappeenrannan Sammonlahden ja Kourulan - Huhtiniemen alueella esiintyy rajatulla alueella poikkeavan runsaasti puutiaisaivokuumetta. Terveyden ja hyvinvoinnin laitoksen suosituksen mukaisesti tarjoamme tällä alueella vakituisesti asuville 3 vuotta täyttäneille ja sitä vanhemmille henkilöille ilmaisen puutiaisaivokuumerokotteen.​

On tärkeää muistaa, että rokotus ei suojaa muilta punkkien levittämiltä tartunnoilta (borrelioosi), joten suojautuminen punkin puremilta on rokotuksesta huolimatta edelleen aiheellista.​

Voit lukea lisää puutiaisaivokuumeesta tästä linkistä:​

http://www.terveyskirjasto.fi/terveyskirjasto/tk.koti?p_artikkeli=dlk00559&p_teos=dlk ​

Lisätietoja:

Sami Raasakka, tartuntataudeista vastaava lääkäri, puh. 040 651 1594, sami.raasakka@ekhva.fi

Lisätietoa TBE-rokotuksista: TBE-rokote eli “punkkirokote” – THL

Korjaus:

Muokattu 16.6.2025 vaaleanpunaisessa infolaatikossa sana eAsiointi Oma Ekhvaksi.